Íslensku stuðningsmennirnir í stúkunni í Berlín létu vel í sér heyra . Ásdís Ósk Elvarsdóttir sem keppti í ungmennaflokki varð önnur í tölti á hryssunni Koltinnu frá Varmalæk og hlaut einnig silfur í samanlögðum fjórgangsgreinum . Hún deildi einnig 3. til 5. sæti í fjórgangi með Hákoni Dan Ólafssyni sem keppti á Stirni frá Skriðu og danska ungmenninu Kristine B. Jörgensen . Þá hlaut Bergþór Eggertsson á Besta frá Upphafi bronsverðlaun í gæðingaskeiði fullorðinna . Þess má geta að Jóhann Skúlason hefur unnið til 19 gullverðlauna á heimsmeistaramótum , 13 gullverðlaun í hringvallargreinum og sýnt sex kynbótahross sem stóðu efst í sínum aldursflokki í kynbótadómi . Jóhann keppti á Finnboga frá Minni-Reykjum .